system
Răspunde în limba română, în stilul Wikipedia, cat mai corect gramatical.
user
Care sunt informațiile principale despre Sârbova, Timiș?
assistant
Sârbova (în ) este un sat în comuna Racovița din județul Timiș, Banat, România.

Așezare 

Localitatea este așezată în lunca Timișului, la sud de râu, la est de pădurea Chevereș și la nord de orașul-stațiune Buziaș; în sud se află satul Bacova și în est satul Hitiaș. De la Bacova pe lângă satul Sârbova merge drumul asfaltat la Hitiaș, Racovița etc. Distanța față de cel mai apropiat centru urban, orașul Buziaș, este de circa 8 km.

Etimologie 

Numele satului își are originea în numele de familie românesc „Sârbu” și nu are nicio legătură cu etnia sârbă. Prima mențiune documentară a satului (din anul 1447) vorbește despre localitatea „Zereb”, o transliterare greșită a numelui românesc „Sârbu”.

Istorie 

Originile satului se identifică în Evul Mediu. În această perioadă satul apare locuit cu români. Ei și-au ridicat o biserică de lemn în secolul XVII. Evidențele camerale austriece din 1717, prezintă satul cu 52 de case, fără să precizeze numărul locuitorilor, însă un număr mare de case comparativ cu alte sate bănățene recenzate în acel an. Școala a fost construită în 1740 și a reprezentat un catalizator pentru dezvoltarea vieții culturale românești.

A aparținut de districtul Ciacova.

Populația 
În urmă cu 100 de ani, populația Sârbovei era de trei ori mai mare față de cea din prezent. Dacă la recensământul din 1910, avea 908 locuitori, la recensământul din 2002 avea 320 locuitori. Majoritatea locuitorilor sunt români, creștini ortodocși.

Etnografie 

 Monografie întocmita în perioada interbelică de Institutul sociologic Banat-Crișana.
 Casa din Banatul de Pustă de la Muzeul Național al Satului „Dimitrie Gusti” este o copie fidelă a unei case din Sârbova.

Note

Bibliografie 
 Wettel, Helmut - Der Buziaser Bezirk. Landschaften mit historischen Streislichtern, Temesvar, Südungarische Buchdruckerei, 1919
 Institul Social Banat-Crișana, Monografia comunei Sârbova (jud. Timiș-Torontal), Timișoara, 1939

Lectură suplimentară 
 Contribuțiuni mizicale la monografia comunei Sârbova: Jud. Timiș-Torontal, Nicolae Ursu, Editura Cooperativei "Naționala", 1939
 Monografia comunei Sârbova, C. C. Teodorescu, Editura Tip. Coop. "Naționala", Timișoara, 1939

Legături externe 

 Anuarul Socec al României Mari, 1924-1925 - de la Biblioteca Congresului S.U.A.
 Despre gospodăria tradițională din Sârbova prezentată la Muzeul satului București
 Prezentare și o fotografie a casei de la Muzeul satului  - pe site-ul CIMEC

Sârbova, Racovița
Sârbova, Racovița